cyanic-selkie/wikianc huggingface dataset:
Erin Anttila
Sooloura
Erin vieraili Laura Närhen lokakuussa 2012 julkaistulla Tuhlari-albumin kappaleella ”Siskoni”, joka julkaistiin myös singlenä Siskoni. Kappale menestyi hyvin: Se oli parhaimmillaan latauslistan sijalla 9 ja radiokanavien soitetuin kappale.
Timo Pieni Huijaus
Ura
Vuonna 2008 Timo Pieni Huijaus julkaisi yhdessä Pyhimyksen kanssa albumin Arvoitus koko ihminen Yellowmic-nimisen levy-yhtiön kautta. Levy nousi Suomen viralliselle albumilistalle, ollen viikolla 34 sijalla 16 ja viikolla 35 sijalla 27. Timo Pieni Huijaus julkaisi Emävale-nimisen esikoisalbuminsa 3. marraskuuta 2010. Levyn ensimmäinen single "Katusoittaja" sai maailman ensi-iltansa 6. lokakuuta 2010 YleX Iltapäivän Rytmibarometri-ohjelmassa, jossa TPH vieraili kyseisen lähetyksen aikana. Samana päivänä ilmoitettiin levyn vierailijoista muun muassa Riku Rajamaa, Illi, Elastinen, Joniveli, sekä Gbrl. Levyn tuottajina ovat muun muassa Elastinen, Snellmen sekä TK. Emävale sijoittui 11. sijalle Suomen virallisella albumilistalla. Timo Pieni Huijauksen toinen sooloalbumi Kaikki loppuu julkaistiin 28. maaliskuuta 2012, ja se nousi Suomen virallisen albumilistan sijalle yhdeksän. Albumilta on julkaistu singlenä kappale "Pleiboi" ja siitä on julkaistu myös musiikkivideo. "Pleiboi" sijoittui sijalle 15 Suomen virallisella singlelistalla. Myös albumin kappaleesta "Paratiisi" on kuvattu musiikkivideo.
Erin Anttila
Sooloura
Erin julkaisi toisen sooloalbuminsa Sä osaat! 7. kesäkuuta 2013. Albumin ensimmäinen single Ei taida tietää tyttö julkaistiin 15. toukokuuta. ”Ei taida tietää tyttö” oli vuoden 2013 soitetuimpia kappaleita Suomen kaupallisilla radioasemilla, ja se valittiin Suomen musiikkikustantajat ry:n vuoden biisiksi 2014.
Timo Pieni Huijaus
Ura
Vuodesta 2013 lähtien Timo Pieni Huijaus toimi vaatesuunnittelijana hänen, Joonas Wörlinin ja Arthur Borgesin perustamassa Rotsiauki-vaateyrityksessä jonka toiminta on sittemmin päättynyt.
Erin Anttila
Sooloura
Erin julkaisi kolmannen albuminsa Seliseli 11. marraskuuta 2016 ja siltä julkaistiin single Kohta hänen syyskuussa 2016.
Timo Pieni Huijaus
Ura
Vuonna 2020 Timo Pieni Huijaus teki paluun musiikkimarkkinoille singlellä "Kaatunut puu" ja lisäksi toimi myös graafisena suunnittelijana Elastisen uusille singleille
Erin Anttila
Sooloura
Erin julkaisi pitkästä aikaa uutta musiikkia singlellä ”Yhtenä sunnuntaina” 22. toukokuuta 2020. Tätä seurasi 9. huhtikuuta 2021 julkaistu toinen uusi single ”Niinku koko ajan”. Kolmas uusi single ”Anna mun rakastaa” julkaistiin 7. tammikuuta 2022. Erin julkaisi neljännen albuminsa Miljoona vastausta elokuussa 2022.
Timo Pieni Huijaus
Snellmen
Timo Pieni Huijaus kuuluu The Legendary Snellmen/Takapihan tahdit (tai pelkkä Snellmen) -nimiseen tuottajaporukkaan yhdessä veljensä Juha "Five Fingers", "Aivot" Snellmanin kanssa. Timon molempien veljien kotipaikka on Porvoo, jossa TPH on itsekin syntynyt. Pikkuveli (eli oikealta nimeltään Lasse Snellman) tekee musiikkia sooloartistina, sekä tuottanut yhdessä TPH:n kanssa Arvoitus koko ihminen -levylle "Mies ja biitti" -kappaleen. Juha Snellman on tuottanut, äänittänyt ja soittanut instrumentteja, kuten kitaraa, bassoa, perkussioita, rumpuja ja koskettimia, muun muassa Palman Be Bold And Mighty Forces Will Come To Your Aid sekä Freepoint Crew:n Tailor-made -levyillä.
Thriller 25
Thriller 25 on yhdysvaltalaisen laulajan Michael Jacksonin vuonna 1982 ilmestyneen studioalbumin Thriller uusi versio, joka sisältää kaikki alkuperäisen Thrillerin kappaleet sekä uudelleenmiksattuja kappaleita eri laulajien kanssa laulettuina. Albumi julkaistiin Australiassa 8. helmikuuta 2008 ja maailmanlaajuisesti 11. helmikuuta 2008. Albumilta julkaistiin kaksi singleä: ”The Girl Is Mine 2008” ja ”Wanna Be Startin’ Somethin’ 2008”. Albumin mukana tulee DVD, joka sisältää kappaleiden ”Billie Jean”, ”Beat It” ja ”Thriller” musiikkivideot sekä ”Billie Jeanin” live-esityksen.
Albumi myi maailmanlaajuisesti kolme miljoonaa kappaletta 12 viikossa julkaisun jälkeen. Se keräsi hyviä arvosteluita yhdysvaltalaisilta lehdiltä: muun muassa Rolling Stone antoi sille täydet viisi tähteä.
Thriller – 25th Anniversary Limited Japanese Single Collection
thumb|Thriller – 25th Anniversary Limited Japanese Single Collection. Ainoastaan Japanissa julkaistu singlekokoelma.
Pétur Guðmundsson (kuulantyöntäjä)
Pétur Guðmundsson (s. 9. maaliskuuta 1962) on islantilainen kuulantyöntäjä, sisäratojen EM-mitalisti. Hän edusti aktiiviurallaan selfosslaista HSK-seuraa. Hän on pituudeltaan 193 cm.
Pétur karsiutui loppukilpailusta Soulin olympialaisissa 1988. Hän sijoittui sisäratojen MM-kilpailuissa 11:nneksi Budapestissa 1989 ja neljänneksi Sevillassa 1991, mutta karsiutui loppukilpailusta Tokion MM-kisoissa 1991. Hän sijoittui viidenneksi Genovan EM-hallikilpailuissa 1992. Hän karsiutui loppukilpailusta Barcelonan olympialaisissa 1992 ja Stuttgartin MM-kilpailuissa 1993.
Pétur saavutti pronssia sisäratojen EM-kilpailuissa Pariisissa 1994 tuloksella 20,04. Helsingin EM-kilpailuissa hän oli samana vuonna seitsemäs. Barcelonan MM-hallikilpailuissa 1995 hän sijoittui kuudenneksi.
Pétur Guðmundsson työnsi ennätyksensä 21,26 Mosfellsbaerissa 10. marraskuuta 1990. Sisäradoilla hän työnsi parhaimmillaan 20,66 Reykjavikissa 3. marraskuuta 1990.
Aavikko (yhtye)
Aavikko on suomalainen elektronista musiikkia esittävä yhtye. Se perustettiin Siilinjärvellä vuonna 1995. Jäsenet itse kutsuvat musiikillista suuntautumistaan muysiciksi (yhdistelmä sanoista mystic ja music) ja pitävät mottonaan: ”We play – you dance!”
Vuonna 2002 Aavikko teki teemamusiikin Nelosen komediasarjaan Kumman kaa. Aavikon kappale ”Kova lääkitys” oli tunnusmusiikkina Yleisradion Telakka-keskusteluohjelmassa ja yhtyeen kappaleesta ”New York-London-Siilinjärvi-Tokyo” tehty remix on tunnusmusiikkina Yleisradion K-rappu-ohjelmassa. Yhtyeen kappale ”Viitostie” ottaa vaikutteita Kraftwerkin tuotannosta. Vuonna 2012 kappale valittiin NRGM- musiikkisivuston 2000-luvun kotimaiset pophelmet -juttusarjassa sijalle #14. Vuonna 2016 "Viitostie" sijoittui sijalle #11 YleX:n järjestämässä Sata suurta suomalaista konemusiikkibiisiä -äänestyksessä.
Aavikko on tehnyt yhteistyötä koti- ja ulkomaisten musiikkivideo-ohjaajien kanssa. Loppuvuodesta 2018 ilmestyi video "Go and Know" - kappaleeseen. Sen ovat ohjanneet ja leikanneet kuvataiteilija Taru N.Hohtonen sekä muusikkona ja vuoden 2017 graafikkona tunnettu Vilunki 3000. Vuonna 2006 Pete Veijalaisen ohjaama ”Rosinante”-video palkittiin pronssisella Muuvi-patsaalla sekä Matleena Jäniksen ja Emilia Lehtisen ohjaama ”Una Lira Soluzione” -video sai Oulun Musiikkivideofestivaalien kunniamaininnan. Samoilla festivaaleilla vuonna 1998 yhtyeen video voitti Kultaisen Pumpelin Esa Nissin, J. P. Passin ja Pasi Pirttiahon ohjaamalla videolla ”El Cebo / Panama”.
Aavikon levyjä on julkaistu Pohjoismaissa, Keski-Euroopassa, Yhdysvalloissa sekä Venäjällä. Yhtye on esiintynyt seuraavissa maissa: Suomi, Ruotsi, Norja, Tanska, Islanti, Venäjä, Viro, Saksa, Ranska, Sveitsi, Itävalta, Portugali, Espanja, Romania, Englanti, Skotlanti sekä Yhdysvallat.
Yhtyeen neljäs studioalbumi Novo Atlantis julkaistiin 25. maaliskuuta 2009.
Minialbumi Planet Fun-Fun julkaistiin vinyylinä sekä digitaalisena 7. kesäkuuta 2013.
Aavikon viides studioalbumi Okeanos ilmestyi 6. toukokuuta 2016. Albumilla yhtye jätti kokonaan pois tyylilleen ominaiset rytmit ja melodiat, ja keskittyy lähes pelkästään harmonioihin. Albumilla kuuluvat merelliset teemat ja omalaatuinen rauhallisuus. Okeanos-levyn tiimoilta yhtye kutsui uutta tyylisuuntaansa termillä "New Age of Muysic".
Aavikon kuudes albumi Monopoly julkaistiin 15. helmikuuta 2019 myös edeltävän albumin julkaisseen Ektro Recordsin kautta.
Kokoonpano
Vuoteen 1999 asti Staufenbielin paikalla yhtyeessä soitti koskettimia vuonna 2002 kuollut, myös runoilijana tunnettu Antti Koivumäki.
Erika Toda
Erika Toda ( s. 17. elokuuta 1988) on japanilainen näyttelijä. Hän on esiintynyt pienissä rooleissa suosituissa japanilaisissa televisiodraamoissa, kuten Nobuta o Produce, Engine ja Gal Circle. Hän myös esiintyi Liar Game televisiodraaman pääosassa. Todan kansainvälisesti tunnetuin rooli on kuitenkin suositusta mangasarjasta tehdyssä elokuvassa, Death Note: The Last Name, jossa hän esittää Misa Amanea.
Jura Tarvasaho
Jura Tarvasaho (1946 – 1. huhtikuuta 2010) oli suomalainen radiotoimittaja ja Yleisradion Kainuun Radion entinen päällikkö Kajaanissa. Tarvasaho toimi Ylen palveluksessa vuodesta 1966 alkaen, jolloin aloitti toimittajana ja teki muun muassa Yleisradion ajankohtaistoimituksen toimittajana töitä Helsingissä. YLE Kajaanin toimituksen ohjelmapäälliköksi hän eteni vuonna 1969, toimituksen esimieheksi vuonna 1972 ja vastaavaksi tuottajaksi vuonna 1985. Hän oli merkittävä tekijä myös itäyhteistyössä ja oli erityisen hyvin perehtynyt Kostamuksen asioihin. Maakuntaradion päälliköksi Tarvasaho nimitettiin vuonna 1996. Eläkkeelle Tarvasaho siirtyi 1. huhtikuuta 2009. Tarvasahon ohjelmiin Kainuun Radiossa lukeutui Suora linja, joka tunnettiin myöhemmin myös nimellä Kainuun Radion Vartti. Ohjelma lopetettiin vuodenvaihteessa 2008–2009. Viimeisimpiä merkittäviä Tarvasahon toimittamia ohjelmia olivat Kajaanin paperitehtaan lopettamiseen liittyvät uutisoinnit syksyllä 2008.
Tarvasahon paikan Kainuun Radion päällikkönä otti Jukka Rossi Ylen Oulu Radiosta. Tarvasaho oli Kajaanin lyseon oppilas. Tarvasaholle myönnettiin 6. joulukuuta 2003 Suomen Leijonan ansioristi.
Jura Tarvasaho kuoli vakavaan sairauteen 1. huhtikuuta 2010.
Mustataustainen omakuva
Mustataustainen omakuva on suomalaisen taiteilijan Helene Schjerfbeckin (1862–1946) öljyvärein kankaalle maalaama teos vuodelta 1915. Tämän työn, kooltaan 45,5×36 cm, Suomen Taideyhdistys tilasi edellisenä vuonna Schjerfbeckiltä ja se ostettiin vuonna 1915. Se kuuluu Ateneumin taidemuseon Hallonbladin kokoelmiin.
Helene Schjerfbeck maalasi Mustataustainen omakuva -maalauksen modernistisella tyylillä intensiivisesti, yksinkertaisesti. Hän punnitsi sekä haki siihen lisätehoa näkyvistä siveltimenjäljistä. Schjerfbeck kirjoitti nimensä näkyviin maalauksen taustalle tavalla, joka pohjaa renessanssiajan muotokuviin.
Muotokuvassa voidaan nähdä myös pysty leuka, punaiset läikät poskilla, sieraimissa ja korvilla, keimaileva hiuskiehkura, avoimet silmät, päättäväinen suu sekä punainen purkki siveltimineen. Ne kaikki kuvaavat elämää ja maalausintoa.
Maalauksen historiaa
Mustataustainen omakuva on tilaustyö. Suomen Taideyhdistys tilasi sen ja yhdeksän muun taiteilijan omakuvat johtokuntansa seinälle edellisenä vuonna. Schjerfbeck oli joukon ainoa nainen.
Helene Schjerfbeck maalasi elämänsä aikana noin neljäkymmentä omaakuvaa. Hänet tunnetaankin kansainvälisesti etenkin niistä. Mustataustaisessa omakuvassa olevasta nimikirjoituksesta taiteilija itse kirjoitti ystävälleen sen muistuttavan hautakirjoitusta. Hän valmisti kuvasta myös vesiväriversion.
Lähteet
Leena Ahtola-Moorhouse: Helene Schjerfbeck: Mustataustainen omakuva. Teoksessa Ateneum-opas. Toim. Timo Huusko, 2007, s. 40.
Yliäänikone
thumb|250px|[[F/A-18 Hornet rikkoo äänivallin]]
Pääosa yliääninopeuden saavuttavista lentokoneista on sotilaslentokoneita. Poikkeuksen tekivät vain kaksi matkustajakonetta, neuvostoliittolainen Tupolev Tu-144 ja ranskalais-englantilainen Concorde, joiden molempien käyttö on taloudellisesti kannattamattomana lopetettu. Koneesta, joka pystyy ylittämään äänivallin vaakalennossa ilman jälkipolttoa, käytetään nimitystä supercruiser. Tu-144 ja Concorde lensivät useita tunteja kaksinkertaisella äänennopeudella ilman jälkipolttoa. Hävittäjälentokoneet pystyvät yleensä lentämään yliääninopeudella vain muutamia kymmeniä minuutteja.
Ongelmia 1940-luvun hävittäjissä
Yliääninopeudella lentämisen ongelmat alkoivat ilmestyä toisen maailmansodan alussa nopeimpien koneiden siipien ja potkurien lapojen kohdatessa syöksyssä ilman kokoonpuristumisesta johtuvia ongelmia. Paikallisesti virtaus oli ylisooninen. Syntyvä paineaalto aiheutti koneeseen tärinää (buffeting-ilmiö) ja ohjainten tehottomuutta.
Englantilainen hävittäjäkone Hawker Typhoon oli RAF:in koneista se, jossa ongelmaa puitiin eniten. Sen siipi oli 18 % paksu (siipi/jänne), jotta siipeen sopi riittävän lujuuden takaava siipisalko, tarpeeksi polttoainetta ja 4 tykkiä. Amerikkalaisen Mustang-hävittäjän siipiprofiili oli 1930-luvulla kehitetty laminaariprofiili. Vaikka sekin oli paksu, sen paksuin kohta oli paljon taempana kuin Typhoonin siivessä. Spitfire Mk XI lensi nopeudella Mach 0,92 ilman transsoonisen lennon ongelmia – sen siipi oli vain 13 % paksu.
Yhdysvaltain Lockheed P-38 Lightning -hävittäjälentokone kohtasi syöksyssä samanlaisia ongelmia. Koneen korkeusperäsin oli suurella nopeudella syöksyessä hyvin tehoton. Siihen asennettiin ”syöksyjarru” (dive recovery flap), jolla muutettiin virtausta jotta ohjattavuus palautui. Toinen amerikkalainen kone, jossa esiintyi suurilla nopeuksilla ilman kokoonpuristuvuusongelmia oli Republic P-47 Thunderbolt. Sekin varustettiin ”syöksyjarrulla” kuten P-38.
Tutkimusta ja teoriaa
thumb|250px|Äänivalli rikkoutuu
Saksalaiset Adolf Busemann ja Albert Betz tutkivat ylisoonista virtausta jo ennen toista maailmansotaa Göttingenissä. Betz ehdotti nuolikulmaista siipeä 1935.
Ylisooninen lento nähtiin niin vaikeaksi, että alettiin puhua äänivallista, joka olisi vaikea murtaa tai ylittää. Lentokoneen vastus kasvoi äänen nopeutta lähestyttäessä (alkaen nopeudella 0,7–0,8 Mach, jolloin ilman kokoonpuristuvuus alkaa näkyä), tiivistysaallot aiheuttivat tärinää ja ohjaamisvaikeuksia, ja siiven painejakauma muuttui niin, että koneen nokka pyrki enemmän alaspäin. Esimerkiksi konekiväärien luodit lähtivät kolminkertaisella äänennopeudella, mutta niissä ja ohjuksissa ei tarvinnut pohtia nostovoimaa ja siitä aiheutuneita momentteja.
Ensimmäinen vaakalennossa äänen nopeuden ylittänyt lentokone oli Bell X-1 vuonna 1947. Koneessa oli huomattavan ohuet siivet iskuaaltojen vähentämiseksi.
Aliääninopeudella lentokoneen siiven painekeskiö on likimain 25 prosenttia (siiven jänteen pituudesta) siiven etureunasta taaksepäin ja siirtyy yliääninopeudella 50 prosentin kohdalle. Tämä saa aikaan muutoksen siihen siiven momenttiin, joka kääntää lentokoneen nokkaa alaspäin. Painopisteen ja aerodynaamisen keskiön välinen etäisyys kasvaa, mikä tekee koneen ohjattavuuden kankeammaksi.
Koneen siipi piti mitoittaa ylisoonisen nopeuden mukaan, mikä suurensi lentoonlähtö- ja laskeutumisnopeutta. Tämän vuoksi tarvittiin pidempiä kiitoteitä.
Siiven profiilin ohuus ja nuolikulmassa oleva siipi vähentävät näitä ongelmia. Eräs keino tehdä suurnopeuslentokone, jolla on siedettävän alhainen nousu- ja laskunopeus, on käyttää muuttuvageometrista siipeä. Tämä on ollut ratkaisuna esimerkiksi MiG-23 ja F-14 -koneissa.
Deltasiipi oli käytössä Alexander Lippischin suunnittelemassa Me 163B Komet -rakettihävittäjässä. Se lensi enintään Mach 0,83 nopeudella. Myöhemmin deltasiipi oli suosittu monissa hävittäjissä, esimerkiksi MiG-21, Mirage ja Draken.
Suurella ylisoonisella nopeudella lentävistä koneista nopein suihkuturbiinilla varustettu kone on SR-71-tiedustelukone. Sen rakenteessa on otettu huomioon merkittävä ilman kitkan aiheuttama rakenteiden kuumeneminen. Rakenteet ovat ennen lentoa kylminä niin väljät, että esimerkiksi polttoainetankit vuotavat. Lentokone on maalattu kuumaa kestävällä maalilla, joka säteilee lämpöä ulos pinnasta mahdollisimman tehokkaasti. Korkean lentokorkeuden takia kone joutuu käyttämään erikoiskerosiinia, jonka haihtuminen alhaisessa ilmanpaineessa ei kasva liian suureksi. Ylipäätään lentokoneet eivät pysty saavuttamaan suurta ylisoonista nopeutta matalalla lentokorkeudella suuren vastuksen takia.
Yliääninen matkustajakone
thumb|220px|Concorde
1960-luvun lopussa ja vielä 1970-luvulla pohdittiin nopeita matkustajakoneita. Boeing luopui näistä kaavailuista ensimmäisenä. Tupolev Tu-144 ja Concorde olivat ainoat, jotka saatiin reittiliikenteeseen asti, näistäkin ensimmäinen lopulta vain alle vuoden ajaksi. Brittiläinen BAC-yhtiö pohti 500-paikkaista viisinkertaisella äänennopeudella lentävää lentokonetta 1975. NASA palasi tähän teemaan 1980-luvulla NASP-koneessa. Avaruussukkulat ja X-15-koekoneet ovat ainoat operatiiviset ylisoonisista lentokoneista, joiden lentonopeus on yli Mach 5.
Tulevaisuus
Concorden lopetettua lentonsa syksyllä 2003 ei ylisoonisia siviililentokoneita ole ollut käytössä. Muutamat yritykset kuten Aerion ovat jo kuitenkin pitkään kehitelleet ääntä nopeammin lentäviä liikelentokoneita.
Subboreaali
Subboreaalinen kasvillisuus- ja ilmastokausi Suomessa noin 5 900–2 760 vuotta sitten. Tällöin ilmasto alkoi hitaasti viiletä edeltävästä lämpimästä Atlanttisesta lämpökaudesta kohti nykyistä ehkä noin 1–2 astetta. Kuusi levisi vuoteen 2000 eaa. mennessä idästä koko Järvi-Suomeen, ja 1200 eaa. koko Manner-Suomeen.
Kauden alussa noin 3800 eaa. jalot lehtipuut alkoivat vähetä. Kauden lopulla hävisivät lauhkean vyöhykkeen puulajit tammi, jalava, pähkinäpensas ja lehmus Suomesta suureksi osaksi. Kaudella Itämeri oli vielä Litorinameri-vaiheessaan. Leppä harvinaistui tällä kaudella hieman. Kauden lopulla koivu harvinaistui ja mänty yleistyi siitepölyistä päätellen.
SpaceX Dragon 2
pienoiskuva|Dragon V2 telakoituneena ISS:lle 3. maaliskuuta 2019. SpaceX Dragon 2 on SpaceX:n kapselimallinen uudelleenkäytettävä avaruusalus. Se on yhtiön toinen avaruusalus. Aiemmasta miehittämättömästä Dragon-kapselista poiketen se on tarkoitettu myös miehistön kuljetukseen. Aluksesta on kaksi versiota Crew Dragon ja Cargo Dragon; näitä nimityksiä käytetään rinnan Dragon 2:n kanssa.
Dragon 2 esiteltiin ensikertaa toukokuussa 2014. Aluksen ensimmäinen avaruuslento, miehittämätön testilento SpX-DM1, laukaistiin 2. maaliskuuta 2019. Ensimmäinen miehitetty lento, SpX-DM2 -testilento laukaistiin toukokuussa 2020. Cargo Dragonin ensilento SpaceX CRS-21 on vuonna 2020.
Perusmuodoltaan aiemman kaltainen alus on muuten pitkälti täysin uusi konstruktio verrattuna aiempaan. Merkittävimpiä muutoksia aiempaan Crew Dragonissa ovat miehistöön liittyvät osat kuten istuimet, ohjaimet ja elossapitojärjestelmä sekä kyky lennonkeskeytykseen ja aluksen itsenäinen telakoituminen. Lisäksi aurinkopaneelit on integroitu rahtiosan pintaan avattavien paneelien sijaan. Crew Dragonissa on integroitu lennonkeskeytysjärjestelmä siis ns. "pelastustorni" eli hätätilanteessa se kykenee irrottamaan miehitetyn osan missä tahansa laukaisun vaiheessa kantoraketista. Alus on ensimmäinen tätä konstruktiota käyttävä avaruusalus.
Crew Dragonia kehitettiin osana Nasan Commercial Crew Development -ohjelmaa. Tämän valmistuttua SpaceX siirtyi NASAn Commercial Crew Program -ohjelmaan, jossa SpaceX tekee miehitettyjä lentoja kansainväliselle avaruusasemalle. Alus on FAA-sertifioitu myös kaupallisiin lentoihin. Cargo Dragon korvasi lennosta SpaceX CRS-21 alkaen Dragonin miehittämättömissä Commercial Resupply Services -ohjelman lennoissa.
Rakenne
Avaruudessa tehtäviä manööverejä varten aluksessa on 16 pientä Draco-rakettimoottoria. Päälaskuvarjoja on neljä. Aurinkopaneelit on integroitu rahtiosan pintaan. Rahtiosa hylätään ennen laskeutumista. Paineistettu osa on uudelleenkäytettävä.
Crew Dragonin sivuihin on integroitu kahdeksan isoa SuperDraco-rakettimoottoria, yksi pari kullekin sivulle. Ne toimivat integroituna pelastustornina hätätilanteessa kyeten irrottamaan miehitetyn osan missä tahansa laukaisun vaiheessa kantoraketista. Alus on ensimmäinen tätä rakennetta käyttävä avaruusalus. Moottorit käyttävä ajoaineena hypergolista metyylihydratsiini ja typpitetraoksidi yhdistelmää.
Merkittävä ominaisuus Crew Dragonissa on automaattinen telakoitumisjärjestelmä. Aiemmassa Cargo Dragonissa tätä ei ollut ja avaruusasemalla olevien astronauttien oli käytettävä aseman robottikättä aluksen kiinni ottamiseen ja ohjaamiseen telakoitumisporttiin.
Cargo Dragon versiosta puuttuvat elossapitojärjestelmän lisäksi lennonkeskeytysjärjestelmä.
Historia
Dragon 2 esiteltiin ensikertaa toukokuussa 2014. Kehityksen alkuvaiheessa aikomus oli tehdä kapselista kykenevä laskeutumaan propulsiivisesti. Tästä luovuttiin; osin, koska kehityksen alla on jo aluksen korvaava Starship.
27. helmikuuta 2017 SpaceX julkaisi tiedotteen varatusta miehitetystä Kuu-lennosta. Tämä ei toteutunut vaan muovautui DearMoon-hankkeeksi.
Keskeytyskoe laukaisualustalta
Dragon V2:n ensimmäinen lento, lennonkeskeytyskoe laukaisualustalta, suoritettiin 6. toukokuuta 2015. Laukaisussa oli mukana aluksen paineistamaton siivikkeinen tavaratila, jolloin kokonaislaukaisukorkeus oli viisi metriä. Lennolla oli mukana testinukke.
Alus laukaistiin sen omilla moottoreilla Cape Canaveral Air Force Station Space Launch Complex 40:sta, mistä SpaceX laukaisee Falcon 9-raketteja. Moottorien poltto kesti noin kuusi sekuntia ja koko lento alle kaksi minuuttia. Kaikki ajoaine poltettiin, jonka jälkeen tavaratila irroitettiin ajassa T+21 sekuntia. Noin lennon lakipisteessä apulaskuvarjot ja sitten päälaskuvarjot aukaistiin. Alus laskeutui laskuvarjojen varassa Atlanttiin 1 202 metrin päähän. Lennolla suurin kiihtyvyys oli 6 G:tä ja nopeus 155 m/s. Korkeimmillaan alus kävi 1 187 metrin korkeudessa.
Miehittämätön lento ISS:lle
Ensimmäinen lento avaruuteen ja samalla ISS:lle on miehittämätön SpX-DM1. Lento laukaistiin 2. maaliskuuta 2019. Lennolla oli mukana yksi anturoitu testinukke, rahtia ja painottomuusindikaattori. Alus laskeutui onnistuneen lennon jälkeen Atlanttiin 8. maaliskuuta.
Keskeytyskoe lennosta
Toinen keskeytyskoe oli tarkoitus tehdä vuoden 2015 aikana Vandenbergin lentotukikohdasta. Siinä Dragon olisi laukaistu kolmen moottorin Falcon 9 -variantilla ja keskeytys olisi tehty lennon kohdassa, jossa ilmanvastus on suurin eli kohdassa, jossa keskeytys on vaikeinta. Lento, päivitetyssä muodossa, toteutui 2020.
19. tammikuuta 2020 suoritetussa keskeytyskokeessa alus laukaistiin matkaan normaalin laukaisun tapaan. Pian max-q:n jälkeen käynnistettiin laukaisunkeskeytys. Ensimmäisen vaiheen moottorit ohjattiin sammumaan ja Dragon-kapseli irtautui raketista kapselin integroitujen moottorien avulla. Kapseli lensi noin 30 kilometrin korkeuteen ja laskeutui mereen laskuvarjojensa varassa. Raketti tuhoutui odotetusti pian kapselin irrottua siitä. Raketilla ei ollut enää ohjausta, kun moottorit oli sammutettu ja aerodynaaminen nokkaosa poistui kapselin myötä.
Ensimmäinen miehitetty testilento
Kapseli telakoitui onnistuneesti Kansainväliselle avaruusasemalle toukokuussa 2020 ja palasi Maahan elokuussa.
Miehitetyt sopimuslennot Kansainväliselle avaruusasemalle
SpaceX:llä on Nasan kanssa sopimus miehitettyjen lentojen tekemisestä ISS:lle. Sopimus on osa Nasan Commercial Crew Program -ohjelmaa. ISS-lentojen suunnitelmana on keskimäärin neljä lentoa vuodessa, joista yksi on miehitetty ja loput rahtilentoja.
Ensimmäinen operatiivinen lento, SpaceX Crew-1 laukaistiin 16. marraskuuta 2020.
Art of Lying
Art of Lying on puolalaisen thrash metal -yhtye Virgin Snatchin toinen studioalbumi, joka julkaistiin 15. heinäkuuta 2005.
Kappaleet
Kaikki kappaleet sanoittanut Zielony.
Aitoluterilaiset
Aitoluterilaiset ovat luterilaisuuden alkuvaiheessa syntynyt ryhmittymä. Heitä kutsutaan joskus gneesioluterilaisiksi. Sana gnesios tarkoittaa suomeksi aitoa. Nimitys tuli siitä, kun ryhmittymä katsoi edustavansa Martti Lutherin kuoltua hänen aitoa oppiaan. Aitoluterilaisilla oli yliopisto Jenassa.
Oppi
Aitoluterilaisten teologiassa oli hallitsevaa ihmisen täydellinen syntiturmelus, vanhurskauttaminen ja Jumalan armo.
Vuoden 1556 Eisenachin synodissa aitoluterilaiset jakaantuivat kahtia ja suurin osa liittyi filippisteihin. Kyseisessä kokouksessa hyväksyttiin lain kolmas käyttö yksimielisyyden ohjeeseen. Poach ei hyväksynyt lain kolmatta käyttöä ja lausui: "Hyviin tekoihin ei lakia ensinkään tarvita ainoastaan usko välimieheen, Kristukseen, on välttämätön sekä vanhurskaudeksi että hyvien tekojen syntymiseksi". Esimerkiksi L. Hakolan tutkimus "Usus legis" on todennut vähemmistöön jääneen aitoluterilaisuuden edustaneen lain kolmannesta käytöstä Lutherin käsityksiä. Myöhemmin aitoluterilaiset ja filippistit kiistelivät myös synergismistä, eli siitä, kuuluuko ihmisen tehdä yhteistyötä Jumalan kanssa pelastuakseen. Aitoluterilaiset joutuivat myös väittelyihin ehtoollisesta erityisesti kryptokalvinistien kanssa.
Ubikviteettioppi
Ubikviteettioppi eli Kristuksen todellinen läsnäolo ehtoollisessa nousi 1550-luvulla oikeaoppiseksi luterilaiseksi dogmiksi. Ehtoolliskäsityksen perusteella luterilaiset erottuivat kalvinilaisuudesta ja tuomittiin Kristuksen paikallinen kohoaminen Jumalan oikealle puolelle kerettiläisyydeksi. Kiistojen seurauksena kalvinistista ehtoollisoppia tulkittiin spritualistisemmin kuin Jean Calvin itse teki.
Puhdasoppinen hyvitysoppi
Aitoluterilaisten hyvitysoppi perustui melanchtonilais-forensiseen vanhurskauttamisnäkemykseen, jonka mukaan vanhurskauttaminen on juridinen oikeudenkäynti Jumala-tuomarin edessä, jossa ihminen vanhurskautetaan ilman omaa ansiota sen perusteella, että Kristus on kärsimyksellään maksanut ihmisen syntivelan.
Kristillisen humanismin kriisi
Leipzigin interim jäi vaille käytännöllistä vaikutusta, koska sitä ei pantu toimeen, mutta sillä oli suuret kirkkohistorialliset seuraukset. Kristillinen humanismi oli menettänyt kasvonsa kirkon ykseyden alueella ja valmistanut maaperää kirkkojen konfessionalistumiselle. Tunnustuskirjoista tuli juridisia asiakirjoja ja yliopistot, papit ja virkamiehet velvoitettiin noudattamaan maan tunnustusta.
Luterilaiset pirstoituivat kahdeksi toisiaan vastustavaksi puolueeksi: aitoluterilaisiksi, joiden johtaja oli Wittenebrgin yliopiston heprean professori Matthias Flacius ja humanistisesti asennoituviin Philipp Melanchtonin oppilaisiin, joita aitoluterilaiset syyttivät filippisteiksi ja salakalvinilaisiksi. Flacius sai tukea Lutherin vanhalta työtoverilta Nikolaus von Amsdorfilta. Flacius siirtyi Magdeburgiin josta tuli aitoluterilaisuuden keskus.
Kiistelty ongelma oli melanchtonilainen synergismi vanhurskauttamiskysymyksessä, Melanchtonin korostama Kristuksen persoonallinen läsnäolo ehtoollisessa ja ehtoollisen luonne Kirstuksen hyvien tekojen välittäjänä. Aitoluterilaiset korostivat Kristuksen todellista läsnäoloa ehtoollisessa eli ubikviteettioppia.
Aitoluterilaiset syyttivät Melanchtonin kannattajia myös siitä että nämä olivat pettäneet Lutherin opetukset hyvistä teoista ja ihmisen vapaasta tahdosta. Aitoluterilaiset vastustivat vahvasti myös kryptokalvinisteja, jotka edustivat Jean Calvinin näkemystä kasteesta. Aitoluterilaiset syyttivät myös filippistien olevan oikeasti kryptokalvinisteja.
Aitoluterilainen antihumanismi
Myönnytykset, joita Melanchton teki Leipzigin interimissä nostivat aitoluterilaiset hyökkäykseen liturgista traditionalismiaan (adiaforakiista 1549) ja hänen kristillis-humanistista pedagogista näkemystään kohtaan, jonka mukaan krisityn olisi osoitettava elämäntavallaan että hän on kristitty (majorismi- ja synergismikiistat, 1551–1562 ja 1555–1567). Osianderin riidassa hyökättiin evankelista humanismia vastaan sillä tämän katsottiin olevan liian vastaanottavainen mystiikalle, joka oli ristiriidassa puhdasoppisen luterilaisen vanhurskauttamisopin kanssa.
Reaktio evankeliseen internationalismiin
Pzaflin vaaliruhtinas pani toimeen kirkon uudistuksen teologisesti epäselvällä sekoituksella luterilais-melanchtonilaista ja zwingliläis-kalvinilaista teologiaa, joka leivisi myös Sveitsiin, läntiseen Saksaan, Hollantiin, Brandenburgiin ja Preussiin. Aitoluterilaisten reaktio Melanchtonin teologiaa vastaan voimistui.
Lutheriin pitäytyjien vastustusasenteita kärjisti Melanchtonin julkaisema teologista tunnustuskirjaa Corpus Philippicum (1560), joka levisi laajalle ja tunnustettiin useissa maissa tunnustusasiakirjaksi. Tämä kiihdytti Melanchtonin teologian vastaisia hyökkäyksiä ja sitä syytettiin salakalvinilaisuudesta mikä hajotti evankelisia. Mm. Saksin vaaliruhtinaskunta, Wittenbergin yliopisto mukaan luettuna tuli filppisteksi.
Tunnustuksellinen yhtenäistyminen
Samaan aikaan Saksassa eteni vastauskonpuhdistus, minkä takia evankelisen yhtenäisyyden palauttamiseksi oli pakko esittää ohjeellinen tunnustus Augsburgin tunnustuksen teologiasta. Se saatin aikaan sovinnonkaavalla (1577), joka oli tulosta Etelä-Saksan maltillisten ja Pohjois-Saksan konservatiivisten Melanchtonin oppilaiden välisestä yhteistyöstä.
Evankeliset säädyt vahvistitvat teologisen ykseyden Sovinnon kirjan esipuheessa. Sovinnon kaavasssa vedettiin jyrkkä raja sekä katolilaisiin että evankeliseen yhtenäisteologiaan päääin. Samoin hylättiin pyrkimykset evankelisten teologiseen yhtenäisyyteen. Zwingliläis- ja kalvinilaissävyinen melanchtonilaisuus tuomittiin kristologiassa ja ehtoolisopissa. Myös manducatio indignorum että ubikviteettin mainittiin. Antimelanchtonilaisuutta lievennettiin vetoamalla kristologiassa ja ehtoollisopissa kirkkoisiin oikean opin todistajina.
Luterilaisuuden sisäiset riidat loppuivat pitkälti Yksimielisyyden ohjeen (1577) myötä ja aitoluterilaisuus hävisi hiljalleen.
Merkittäviä henkilöitä
Aitoluterilaisia teologeja olivat mm.:
Subatlanttinen
Subatlanttinen ilmasto- ja kasvillisuuskausi Pohjois-Euroopassa alkoi noin 2 760 vuotta sitten ja jatkuu vielä nykyään. Kaudelle on ollut ominaista ilmaston hidas viileneminen ja vaihtelut lämpimästä kylmään, esimerkiksi pieni jääkausi oli kylmä kausi noin vuosina 1600–1900. Kuusi ja mänty Suomessa ovat yleisimmät puulajit, lehtipuut harvinaisempia. Ilmasto on kostea ja sateinen. Kauden alussa Suomen pronssikausi loppui, ja rautakausi alkoi. Yleinen pitkän aikavälin viileneminen on ennen nykyistä ilmastonmuutosta ollut nopeampaa kuin edeltävällä subboreaalisella kaudella. Viimeisen sadan vuoden aikana lämpötila on ollut voimakkaassa nousussa. Leppä on hieman harvinaistunut. Kauden lopulla mänty ja koivu ovat yleistyneet. Keskiajalla noin 1 000 vuotta sitten koivu oli nykyistä harvinaisempi.
Jan Lundell (kemisti)
Jan Lundell (s. 1966) on suomalainen kemisti ja professori. Hän on toiminut Jyväskylän yliopiston kemian professorina vuodesta 2009. Hänet tunnetaan kemian opettajankoulutuksen ja opetuksen kehittäjänä.
Akateeminen ura
Jan Lundell valmistui filosofian maisteriksi 1993. Tohtoriksi hän väitteli Helsingin yliopistossa 1995 fysikaalisen kemian alalta. Valmistumisen jälkeen hän on työskennellyt Helsingin ja Jyväskylän yliopistoissa erilaisissa opetustehtävissä ja tutkijana. Hänet nimitettiin 1998 Helsingin yliopiston fysikaalisen kemian dosentiksi. Hän toimi 1998–2001 Suomen Akatemian tutkijatohtorina ja sen jälkeen 2001–2002 akatemiatutkijana. Vuonna 2002 Lundell oli mukana perustamassa eChemicumia eli Helsingin yliopiston kemian laitoksen tieto- ja viestintätekniikan keskusta Helsingin Kumpulaan.
Tutkija ja opetuksen kehittäjä
Lundell on aktiivisesti tuonut tietotekniikkaa mukaan kemianopetukseen ja kemian opettajienkoulutukseen. Hän toimi vuosina 2004–2006 Helsingin yliopiston koordinoiman virtuaaliopetushankkeen "Kemian tietoverkot" vastuuhenkilönä.
Hjalmar Avellan
August Hjalmar Avellan (2. tammikuuta 1872 Somero – 16. maaliskuuta 1919 Helsinki) oli suomalainen hammaslääkäri.
Jan Lundell (kemisti)
Tutkija ja opetuksen kehittäjä
Lundell on jatkanut opetuksen kehittämistä siirryttyään Jyväskylän yliopistoon. Kemian laitoksella on hänen johdollaan kehitetty v. 2011 toimintamalli, jolla pyritään edistämään opiskelijoiden jaksamista.
Hjalmar Avellan
Avellanin vanhemmat olivat maanviljelijä Johan Viktor Avellan ja Karolina Wilhelmina Yli-Jama. Hän pääsi ylioppilaaksi Turun lyseosta 1893 ja valmistui hammaslääketieteen kandidaatiksi 1898, lääketieteen kandidaatiksi 1899 ja suoritti hammaslääkäritutkinnon 1900.
Jan Lundell (kemisti)
Tutkija ja opetuksen kehittäjä
Vuoteen 2007 mennessä Lundell oli julkaissut yli 90 tieteellistä artikkelia kansainvälisissä tiedejulkaisuissa.
János Konrád
János Konrád (27. elokuuta 1941 Budapest – 26. marraskuuta 2014 ) oli unkarilainen vesipalloilija ja uimari. Hän kuului kesäolympialaisissa 1960 Roomassa pronssia vesipallossa saaneeseen joukkueeseen ja osallistui siellä lisäksi 100 metrin selkäuintiin.
Jan Lundell (kemisti)
Kansainvälinen tiedeura
Lundell on toiminut tutkijana Jerusalemin heprealaisessa yliopistossa. Hän on myös aloittanut kansainvälisen tutkimusyhteistyön puolalaisen Wroclawin yliopiston kanssa. Keväällä 2007 Lundell koulutti Bogazicin yliopistossa, Istanbulissa turkkilaisia kemianopettajaopiskelijoita ja -kouluttajia. Hankkeessa sovellettiin Helsingin yliopiston virtuaaliopetushankkeen tuloksia.
Hjalmar Avellan
Avellan väitteli 1917 ensimmäisenä Suomessa odontologian tohtoriksi. Hän oli Helsingin yliopiston hammasklinikan proteesi- ja hampaanoikomisopin opettajana vuodesta 1906 alkaen. Hänelle myönnettiin professorin arvonimi 1915. Hän valmistui hammaslääkäriksi 1900 ja toimi hammaslääkärinä Sortavalassa ja Joensuussa, sitten Turussa, josta hän siirtyi Helsinkiin ja professori Hahlin siirryttyä pois tämän tilalle yliopistoon. Hän hoiti edelleen myös yksityispraktiikkaa ja teki samalla myös tieteellistä työtä. Yhdessä Matti Äyräpään kanssa hän sai aikaan, että odontologiassa saattoi väitellä tohtoriksi.
János Konrád
Vesipallossa Konrád lisäksi joukkueineen voitti kultaa kesäolympialaisissa 1964 Tokiossa ja sai pronssia kesäolympialaisissa 1968 Méxicossa.
Jan Lundell (kemisti)
Professoriksi
Lundell nimitettiin 2008 määräaikaiseksi professoriksi Jyväskylän yliopistoon. Vuoden 2009 alussa hänet nimitettiin vakinaiseksi professoriksi. Professorina hän vastaa kemian opettajien koulutuksesta ja sen kehittämisestä. Virkaanastujaisluennossaan huhtikuussa 2009 hän käsitteli tutkimuslähtöistä kemian opetusta.
Hjalmar Avellan
Avellanin puoliso vuodesta 1900 oli Hanna Elisabet Hellman (s. 1870). Metsänhoitaja Ilmari Hjalmar Avellan (1905-1944) oli heidän poikansa.
Jan Lundell (kemisti)
Professoriksi
Professori Lundell on toiminut professorintoimensa ohella Jyväskylän yliopiston kemian laitoksen johtajana vuodesta 2010. Hänet valittiin laitoksen johtajaksi toiselle kaudelle 2014–2017.
Huomionosoitukset
Lundell sai 2007 Suomen Akatemian Akatemiapalkinnon tunnustuksena Suomessa tekemästään työstä tietotekniikan käytön lisäämiseksi kemian tutkimuksessa ja opetuksessa sekä kemian opettajien koulutuksessa. Yksi palkinnon myöntämisen perusteista oli hänen aktiivinen panoksensa kemian – ja laajemminkin tieteen popularisoinnissa.
Tieteellinen asiantuntija ja mielipidevaikuttaja
Professori Lundell on pyrkinyt selventämään kemian ilmiöitä ja tekemään kemiaa tieteenä tunnetuksi laajemmalle yleisölle. Hän on aktiivisesti ottanut osaa julkiseen keskusteluun ja antanut lukuisia haastatteluita. Hän myös kirjoittaa tieteen ajankohtaisista aiheista mm. tiedeblogissa.
Lundell kommentoi helmikuussa 2015 oluen hivenainepitoisuuksista ja niiden vaikutuksista kehon palautumiseen käsitelleestä pro gradu -tutkielmasta noussutta kohua. Hänen mukaansa opinnäyte täytti tieteellisen tutkielman vaatimukset.
Milla Jovovich
thumb|upright|Milla Jovovich [[Cannesin elokuvajuhlat|Cannesin elokuvajuhlilla vuonna 2000.]] Milla Jovovich (oik. Milica Jovović, ; s. 17. joulukuuta 1975 Kiova, Neuvostoliitto) on ukrainalaissyntyinen yhdysvaltalainen malli, elokuvanäyttelijä ja laulaja. Hänet tunnetaan muun muassa Alicen roolista Resident Evil -elokuvasarjassa.
Jovovichin äiti on venäläinen näyttelijä Galina Loginova Jovović ja isä montenegrolainen lastenlääkäri Bogić Jovović. Millan ollessa viisivuotias perhe muutti Yhdysvaltoihin Sacramentoon, Kaliforniaan. Hän aloitti mallinuransa jo 12-vuotiaana. Ehkä tunnetuimman mallisopimuksensa hän solmi L’Oréalin kanssa.
Vuonna 2005 Milla Jovovich ja näyttelijä Carmen Hawk lanseerasivat Jovovich-Hawk-vaatemalliston.
Yksityiselämä
Jovovich meni naimisiin Shawn Andrewsin kanssa 1992 elokuvan Surutta? Sekaisin kuvausten aikana, mutta Jovovichin äiti sai mitätöityä liiton kuukautta myöhemmin, koska Milla oli vasta 16-vuotias. 14. joulukuuta 1997 hän avioitui The Fifth Element – puuttuva tekijä -elokuvan ohjaajan Luc Bessonin kanssa, mutta he erosivat vuonna 1999. Jovovich avioitui nykyisen aviomiehensä, ohjaaja-käsikirjoittaja Paul W. S. Andersonin kanssa 22. elokuuta 2009. Parilla on vuosina 2007 ja 2015 syntyneet tyttäret. Jovovichin yksi tyttäristä, Ever Anderson, on myös näyttelijä.
Jere Nurminen
Jere Nurminen on suomalainen urheilutoimittaja. Hän työskentelee uutistenlukijana Yleisradion Urheiluruudussa. Nurminen oli yksi Sotšin olympialaisten Ylen kisastudioisännistä. Hän aloitti Ylen viestinnän päällikkönä maaliskuun 2018 alussa.
David Schlemko
David Schlemko (s. 7. toukokuuta 1987 Edmonton, Alberta, Kanada) on kanadalainen jääkiekkoilija, pelipaikaltaan puolustaja, joka pelaa NHL-seura Philadelphia Flyersissä.
Ura
Schlemko pelasi WHL-joukkue Medicine Hat Tigersissä vuosina 2004–2007. Joukkue voitti vuonna 2007 WHL:n mestaruuden. Schlemkoa ei varattu NHL:ään, mutta hän teki 19. heinäkuuta 2007 tulokassopimuksen Phoenix Coyotesin kanssa, mutta suurimman osan kaudesta hän pelasi kuitenkin CHL-joukkue Arizona Sundogsissa. Hän pelasi myös yhden ottelun AHL-seura San Antonio Rampagessa. NHL-debyyttinsä Schlemko teki kaudella 2008–2009, kun pelasi kolme ottelua ja sai yhden syöttöpisteen. Ensimmäisen NHL-maalinsa hän teki 14. marraskuuta 2009 Dallas Starsia vastaan ohittaessaan maalivahti Marty Trucon.
Työsulkukaudella 2012–2013 Schlemko pelasi Arizona Sundogsissa 14 ottelua, joissa teki kymmenen pistettä.
Kaudella 2014–2015 Arizona asetti Schlemkon waiver -listalle, josta Dallas Stars poimi hänet 3. tammikuuta 2015.
Machalillan kansallispuisto
thumb|Aquablancan rikkipitoinen laguuni kansallispuiston alueella. Machalillan kansallispuisto on luonnonsuojelualue Ecuadorin rannikolla Manabín maakunnassa. Siellä suojellaan trooppista puoliaavikkoa: Tämä kasvillisuustyyppi oli aikoinaan yleinen ja kattoi jopa neljänneksen Ecuadorin pinta-alasta, mutta nyt sitä on jäljellä vain prosentti, ja suurin osa siitä on tämän puiston alueella. Tyypillisiin kasvilajeihin kuuluvat opuntia-kaktukset ja palo santo -puut.
Priskianos
Priskianos Lyydialainen (, ; 500-luku) oli kreikkalainen uusplatonilainen filosofi. Hän oli Simplikioksen työtoveri.
Machalillan kansallispuisto
Puiston alueella on tavattu 270 lintulajia, joihin kuuluu tinameita, kolibreita ja papukaijoja. Monia niistä ei tavata missään muualla kuin Ecuadorin kuivissa trooppisissa metsissä, ja ne ovat siksi erittäin uhanalaisia.
Priskianos
Priskianos kirjoitti muun muassa teoksen Vastauksia Khosroeelle (Solutionum ad Chosroem) sekä kommentaarioita Aristoteleen ja Theofrastoksen teoksiin, muun muassa Theofrastoksesta koskien sielua ja Theofrastoksesta koskien aistimista.
Pensasbulbuli
Elinympäristö, elintavat ravinto
Pensasbulbulit elävät piilottelevaa elämää rannikkoalueiden metsien latvustoissa ja pensaikoissa, joissa sen yleensä paljastaa kutsuääni. Yleensä linnut elävät yksittäin. Pensasbulbuli tekee pesänsä pensaaseen tai puuhun. Naaras munii 1–3 munaa. . Pensasbulbuli käyttää ravintonaan pääasiassa hedelmiä, mutta syö myös hyönteisiä ja etanoita.
In the Name of Blood
In the Name of Blood on puolalaisen thrash metal -yhtye Virgin Snatchin kolmas studioalbumi, joka julkaistiin 20. marraskuuta 2006.
Julija Volkova
thumb|Julia Volkova vuonna 2014. Julija Olegovna Volkova (, kirjoitusmuoto joskus myös Julia tai Yulia, s. 20. helmikuuta 1985 Moskova, Venäjä) on venäläinen laulaja. Hän oli popduo t.A.T.u.:n toinen jäsen vuosina 1999−2014.
Volkova kuului Neposedy-lapsiyhtyeeseen, jossa hän tutustui t.A.T.u.:n toiseen jäseneen Lena Katinaan. t.A.T.u. aiheutti kohua lesboimagollaan. Vuonna 2003 paljastettiin lesbouden olleen managerin keksimä mainoskikka. Volkova on myöhemmin kertonut olevansa biseksuaali.
Volkova sai syyskuussa 2004 tyttären pitkäaikaisen miesystävänsä Pavel (Paša) Sidorovin kanssa. Sidorov ja Volkova lopettivat suhteensa pian tyttären syntymän jälkeen. Joulukuussa 2007 Volkova synnytti pojan.
Päivä ja yö – Kootut levytykset 1983–1985
Päivä ja yö – Kootut levytykset 1983–1985 on suomalaisen viihdelaulaja Sonja Lumpeen kokoelmalevy. Sen julkaisi Rocket Records 5. elokuuta 2009. Äänite sisältää artistin kaikki omalla nimellään tekemät levytykset vuosilta 1983–1985.
Buenos Airesin ePrix 2016
Buenos Airesin ePrix 2016 eli 2016 Buenos Aires ePrix oli Formula E -sarjan kauden 2015–2016 neljäs kilpailu. Kilpailu ajettiin 6. helmikuuta Puerto Maderon katuradalla Argentiinan Buenos Airesissa.
Inuktitutin tavumerkit
Inuktitutin tavumerkit (, IPA: ) ovat kirjoitusjärjestelmä, jota käytetään Kanadassa puhuttavan inuktitutin kielen kirjoittamiseen.
Historia
Inuktitutin tavumerkit pohjautuvat cree-kielten tavumerkkeihin, jotka puolestaan pohjautuvat ojibwa-kielten tavumerkkeihin. Sekä cree- että ojibwa-kielet ovat algonkin-kielikuntaan kuuluvia intiaanikieliä, joita puhutaan Ontariossa ja Manitobassa, erityisesti Hudsoninlahden ympäristössä ja Yläjärven pohjoisrannalla. Cree- ja ojibwa-kielten kirjoitusjärjestelmän kehitti metodistikirkon lähetyssaarnaaja James Evans 1840-luvulla. Erityisesti creen kirjoitusjärjestelmä saavutti suuren suosion ja sen käyttö levisi myös kolmeen athabaskalaiseen kieleen sekä inuktitutiin.
Inuktitutin kirjoitusjärjestelmän kehitti anglikaaninen lähetyssaarnaaja Edmund Peck 1870-luvulla, kun hän alkoi kääntää Raamattua ja virsiä inuktitutiksi. Vuonna 1976 Inuittien kulttuuri-instituutti hyväksyi tavumerkit inuktitutin kielen viralliseksi kirjoitusjärjestelmäksi.
Liwaa Yazji
Liwaa Yazji arabiaksi لواء يازجي (s. 18. kesäkuuta 1977 Moskova) on syyrialainen käsikirjoittaja, dramaturgi, ohjaaja ja runoilija.
Inuktitutin tavumerkit
Tavumerkit
Inuktitutin tavumerkkeihin kuuluvat seuraavat merkit (taulukko kuvana, jos sinulla ei ole tarpeellisia kirjasimia):
Fontit
Inutitutin tavumerkit sisältyvät muiden muassa seuraaviin fontteihin:
Liwaa Yazji
Liwaa Yazjin syyrialaiset vanhemmat olivat päässeet opiskelemaan Neuvostoliittoon, missä hän syntyi. Hänen isänsä oli kuvataiteilija ja äiti gynekologi. Opintojen päätyttyä perhe palasi Syyriaan, ensin Aleppoon ja myöhemmin Damaskokseen.
Haunted sai ensi-iltansa vuonna 2014. Sen jälkeen Yazji muutti Libanoniin. Saksaan, Berliiniin hän muutti vuonna 2016. Vuodesta 2012 hän on kuulunut Ettijahat-Independent Culture -ryhmään, joka tekee hyväntekeväisyystyötä.
Jääkiekon SM-liigakausi 2012–2013
Jääkiekon SM-liigakausi 2012–2013 oli jääkiekon SM-liigan 38. kausi. Sarjan neljätoista joukkuetta olivat samat kuin seitsemällä edelliskaudella. Puolustavana mestarina kauteen lähti JYP. Runkosarja koostui 420 ottelusta, joita pelattiin 60 joukkuetta kohden. Runkosarja alkoi 13. syyskuuta 2012 ja päättyi 12. maaliskuuta 2013. Pudotuspelit alkoivat 14. maaliskuuta ja päättyivät 24. huhtikuuta 2013. Runkosarjan viimeiseksi jäänyt Ilves pelasi Mestiksen mestaria Jukureita vastaan paras seitsemästä -karsintasarjan, jonka Ilves voitti otteluvoitoin 4–1 ja säilytti SM-liigapaikkansa. Finaaleissa Ässät saavutti seurahistoriansa kolmannen Suomen mestaruuden voittaen Tapparan otteluvoitoin 4–2. Ässien edellinen mestaruus oli kaudelta 1977–1978.
Muutokset kilpailusääntöihin
Liigan sääntöihin tehtiin ennen kauden alkua kaksi pientä muutosta. Kolmen pisteen voittojen merkitystä tasapisteissä olevien joukkueiden keskinäisen paremmuuden ratkaisemiseksi vahvistettiin. Toinen pienempi muutos tehtiin rangaistustyypin määräytymiseen kypärän pois ottamisesta tappelutilanteessa.
Pistepörssin top 10
220px|thumb|[[Oulun Kärpät|Oulun Kärppien hyökkääjä Juha-Pekka Haataja voitti runkosarjan pistepörssin 59:llä pisteellään.]]
Maalivahtien torjuntapörssi
Torjuntapörssissä on huomioitu vähintään 20 ottelua pelanneet maalivahdit.
Villi kortti -kierros
Villi kortti -kierrokselle pääsi SM-liigan runkosarjan sijoille 7–10 sijoittuneet joukkueet. Nämä olivat Kärpät, HIFK, Lukko sekä SaiPa. Kierros pelattiin paras kolmesta systeemillä, eli kahdella voitolla sai paikan puolivälieriin.
Kärpät – Lukko
Sekä Kärpät että Lukko olivat päättäneet runkosarjansa alavireisesti. Runkosarjassa joukkueet kohtasivat viidesti, Kärppien voittaessa ensimmäiset kolme ja Lukko kaksi viimeistä. Otteluparissa olivat vastakkain kauden piste- ja maalipörssin voittanut Kärppien Juha-Pekka Haataja sekä pistepörssin toiseksi tullut Lukon Justin Azevedo. Runkosarjan keskenäisten otteluiden paras pistemies oli Kärppien Ivan Huml (neljä maalia, viisi maaliin johtanutta syöttöä). Kärpät ja Lukko ovat pelanneet vain kerran aiemmin pudotuspeleissä vastakkain, keväällä 2005. Silloin Kärpät oli välierissä parempi voitoin 3–0.
Jatkoaika.com asetti Kärpät ennakkosuosikiksi ottelusarjaan. Kärppien suurimmaksi heikkoudeksi nimettiin maalinedustapelaaminen, sekä hyökkäys- että puolustuspäässä. Lukon ongelmaksi nimettiin runkosarjan lopun huono hyökkäyspelaaminen sekä ratkaisijoiden vähyys. Myös Lukon huonolla kotimenestyksellä uskottiin olevan merkitystä. MTV3:n jääkiekkoasiantuntija Mika Kortelainen piti myös Kärppiä ennakkosuosikkina. Hän arvioi Kärppien puolustus- ja hyökkäysmateriaalin olevan Lukkoa parempia. Ainoastaan maalivahtipeli oli Lukon puolella. Kortelainen korosti myös avausottelun merkitystä.
Liigakarsinta
SM-liigan runkosarjan viimeiseksi sijoittunut ja Mestiksen voittanut joukkue pelasivat paras seitsemästä -ottelusarjan.
Kulveriini
Kulveriini on järeäkaliiperinen ja pitkäputkinen kanuuna, joita käytettiin yleisesti 1500–1700 luvuilla. Ne toimivat pääasiallisesti piiritystykkeinä.
Giancarlo Bergamini
Giancarlo Bergamini (2. elokuuta 1926 Milano – 4. helmikuuta 2020 Lanzo d’Intelvi) oli italialainen miekkailija, olympiavoittaja ja maailmanmestari.
Bergamini voitti floretilla Melbournessa 1956 olympiakultaa joukkuekilpailussa ja hopeaa yksilökilpailussa. Aiemmin Helsingin kesäolympialaisissa 1952 hän oli saavuttanut floretilla hopeaa joukkuekilpailussa ja sijoittunut yksilökilpailussa kahdeksanneksi. MM-kilpailuissa Bergamini saavutti kolme mitalia kutakin väriä. Hänestä tuli floretilla maailmanmestari yksilökilpailussa vuonna 1958 sekä joukkuekilpailussa vuosina 1954 ja 1955. Bergamini kuoli 93-vuotiaana 4. helmikuuta 2020.
Mark Roberts
Mark Roberts on newyorkilainen turistiopas, joka on saavuttanut mainetta syyskuun 11. päivän iskuihin liittyvien salaliittoteorioiden murtajana.
Roberts on esiintynyt useassa New Yorkissa toimivan kaapelikanava Hardfiren keskusteluohjelmassa väitellen muun muassa Loose Change -salaliittoteoriaelokuvan tekijöiden, sekä 9/11 Totuus -liikkeen johtohenkilöiden Richard Gagen (Architects & Engineers for 9/11 Truth) ja James H. Fetzerin (Scholars for 9/11 Truth) kanssa. Roberts esiintyy lyhyesti myös BBC:n ohjelmassa The Conspiracy Files – 9/11 – The Third Tower.